cyanic-selkie/wikianc huggingface dataset:
Pervenche Berès
Pervenche Berès (s. 10. maaliskuuta 1957) on ranskalainen Sosialistisen puolueen poliitikko. Hänestä tuli Euroopan parlamentin jäsen vuonna 1994, ja hänet on valittu uusille kausille vaaleissa 1999, 2004, 2009 ja 2014.
Neuraminidaasi
Rakenne
Influenssaneuraminidaasit ovat homotetrameerisia glykoproteiineja ja ne esiintyvät sienen muotoisina ohutvartisina projektioina influenssaviruksen pinnalla. Neuraminidaasin kokonaismolekyylipaino on noin 240 kDa, josta sienimäisen pääosan osuus on noin 200 kDa. Ohut varsiosa ankkuroi neuraminidaasin viruksen kalvoon. Molekyylin pää on täysin vastuussa neuraminidaasin entsymaattisesta aktiivisuudesta.
Amári
Kunnan osat
Vuoden 2011 kuntauudistuksesta lähtien Amárin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Kastanjakutoja
Kastanjakutoja (Ploceus rubiginosus) on kutojien heimoon kuuluva varpuslintu.
Shitter Limited
Shitter Limited on alun perin Hyvinkäällä vuonna 1979 perustettu hardcore punk -yhtye, joka siirsi sittemmin toimintansa Jyväskylään.
Historia
Yhtyeen levy Syö paskaa (1992) jouduttiin vetämään markkinoilta McDonald's-hampurilaisketjun uhattua yhtyettä oikeustoimilla. Levyn kannessa oli McDonald'sin maskottia Ronald McDonaldia esittänyt kuva. Ensilevy taas närkästytti entisen sosiaali- ja terveysministeri Helena Pesolan. Hän nosti kunnianloukkaussyytteen yhtyettä vastaan, mutta perui sen ennen oikeudenkäyntiä.
Demigod (albumi)
Tyylillisesti albumi on jatkoa kahdelle edelliselle levylle: albumin musiikki on erittäin teknistä death metalia itämaisilla vaikutteilla ja pienillä black metal -aineksilla.
Ford Ranchero
1957–1959
pienoiskuva|220x220px|Ensimmäisen sukupolven Ford Ranchero. Täysikokoiseen (full-size) Ford Fairlane -korimalliin perustuva konsepti. Autoja valmistettiin kahtena mallina; Standard ja Custom. Custom-mallissa oli melkein kaikki Fairlanen lisävarusteet. Moottorivaihtoehtoina oli kaikki Fairlanen moottorit, aina 352 cid (5,8 l) saakka.
Ghazi Maš’al Ajil al-Yawar
Hän oli Yhdysvaltain miehityksen jälkeen luodun Iraqi Governing Councilin (IGC) jäsen ja nimitettiin 28. kesäkuuta 2004 väliaikaiseksi symboliseksi valtiopäämieheksi, kun miehityshallinto (, CPA) antoi suvereniteetin irakilaisille.
Jyrki Mäntylä
Mäntylän äiti oli kirjailija Kyllikki Mäntylä.
Jalal Talabani
Elämäkerta
Vuoden 2003 Irakin sodan (20. maaliskuuta 2003 – 15. joulukuuta 2011) aikana Talabani oli edelleen PUKin johdossa ja Saddam Husseinin vastaisen opposition näkyvin edustaja Irakissa. Saddam Husseinin kukistuttua hänet nimitettiin väliaikaisen hallitsevan neuvoston johtoon, ja hän oli presidenttinä marraskuun 2003. Hän on sittemmin etääntynyt Kurdistanin itsenäistymisvaateista ja tukee Irakin liittovaltiomallia.
Anatolia
Anatolialaiset ja assyrialaiset kävivät kauppaa 1800- ja 1700-luvuilla eaa. Assyriasta tuotiin Anatoliaan villaisia tekstiilejä ja metallia.
Anatoliassa on merkittäviä esiintymiä merenvahaa eli sepioliittia, josta valmistetaan useimmiten piipunkoppia.
Sivilisaatioihin, jotka ovat sijainneet osittain tai kokonaan Anatoliassa, kuuluvat:
Miinanraivaaja DR-7
Hinaaja/Miinanraivaaja Pirttisaari oli alun perin Yhdysvalloissa Normandian maihinnousua varten rakennettu hinaaja DR-7. Tyyppi oli niin merikelpoinen, että lisäpolttoainesäiliöin varustettuna se voitiin ajaa omin konein Yhdysvalloista Englantiin. Kuitenkin aluksia upposi monta tässä siirrossa.
Yhdysvaltain merijalkaväki
Erikoisjoukot
Yhdysvaltain maavoimien tavoin merijalkaväkeen kuuluu useita erikoisjoukkotoiminnan osastoja, kuten terrorismin vastaiseen toimintaan koulutettu FAST, Team Six sekä tiedusteluun ja ei-tavanomaiseen sodankäyntiin erikoistunut Force Reconnaissance. Merijalkaväen erikoisjoukkojen esikunta on suoraan vastuussa United States Special Operations Commandille.
Kladrubynhevonen
Ominaisuudet
Tyypiltään kladrubynhevonen on majesteetillinen ja suuri lämminverinen espanjalaistyyppinen hevonen, jolla on kyömy pään profiili, joutsenmainen kaula ja korkea askel. Nykyisin sitä on kahta tyyppiä – musta, jota kasvatetaan Slatiňanyssa etelään Pardubicesta, ja valkoinen, jota kasvatetaan pääsiittolassa Kladruby nad Labemissa, Labejoen rannalla Pardubicen ja Prahan välillä.
Club Atlético River Plate
River Plate pelaa kotiottelunsa Nuñezin asuinalueella Buenos Airesissa Monumental Antonio Vespucio Liberti -stadionilla. Seuran historiallinen paikallisvastustaja on Boca Juniors. Seurojen kohtaamiset ovat argentiinalaisen jalkapalloilun seuratuimpia. Paikallisottelu tunnetaankin nimellä Superclásico (suom. superklassikko).
Argentiina-Uruguay-turnaukset
Pelattiin molempien maiden mestareiden välillä. Kilpailu lopetettiin vuonna 1959.
Kansainväliset turnausvoitot
Intercontinental Cup: 1
Lääketiede
thumb|200px|[[Asklepios sauvoineen, joka on toiminut lääketieteen symbolina antiikin ajoista saakka.]] Lääketiede tarkoittaa suppeassa merkityksessä terveyden ylläpitämiseen ja palauttamiseen sekä sairauksien ehkäisemiseen ja hoitoon kohdistuvaa tiedettä. Laajassa merkityksessä lääketiede sisältää myös näihin päämääriin tähtäävät käytännön toimet eli lääkinnän ja kirurgian. Lääketieteessä pyritään ymmärtämään, kehittämään ja soveltamaan tapoja, joilla ihmisen tai eläimen terveyttä voidaan vaalia ja parantaa. Lääketiede on soveltava tiede, jossa sovelletaan useita luonnontieteitä, kuten biologiaa, kemiaa ja fysiikkaa. Erityisesti lääketieteessä keskitytään ihmisen anatomiaan, fysiologiaan ja biokemiaan sekä patologiaan ja mikrobiologiaan.
Historia
Lääketieteen historia on pitkä ja siksi osin myös hämärä. Aina on ollut ihmisiä, jotka ovat joutuneet erikoistumaan sairaiden ja heidän kipujensa kohtaamiseen. Länsimaisen lääketieteen myyttinen perustaja on kreikkalainen jumala Asklepios, joka oli tarun mukaan Apollonin poika. Käytännössä rationaalisesti tauteihin suhtautuneen lääketieteen perusti länsimaissa Hippokrates Kosilainen, joka vaikutti 400- ja 300-luvuilla eaa. Antiikin lääketieteellisen tiedon kodifioi puolestaan Klaudios Galenos 100-luvun jälkipuoliskolla. Hänen auktoriteettinsa ohjasi länsimaista lääketiedettä aina 1700-luvun alkupuolelle saakka. Galenoksen ajattelu perustui oppiin neljästä oletetusta ruumiinnesteestä, joita olivat keltainen sappi, musta sappi, veri ja lima. Lääkärit pyrkivät rohdoin ja ruokavaliolla palauttamaan näiden tasapainon. Myös maineikas lääkäri Hippokrates kannatti humoraalioppia, jota pidettiin lääketieteellisenä totuutena kahdentuhannen vuoden ajan.
Ristiinnaulitseminen
Ristiinnaulitseminen on kuolemanrangaistuksen täytäntöönpanotapa, jossa henkilö kiinnitetään sitomalla tai nauloilla riippumaan tarkoitusta varten pystytettyyn, useimmiten ristinmuotoiseen tolppaan. Teloitustapa on erityisen julma, sillä uhri ei yleensä kuole heti vaan saattaa virua ristillä pitkäänkin. Antiikin Roomassa ristiinnaulitsemista käytettiin erityisesti kapinoitsijoiden ja kapinallisten orjien teloittamiseen.
pienoiskuva|Israelista löydetty todiste ristiinnaulitsemisen tekniikasta. Naula on lyöty kantapään läpi.
Ristiinnaulitsemisen tekniikkaa
Ristiinnaulitsemisella ei ollut mitään rituaalista tai symboliarvoa; se oli käytössä vain julmana ja hitaana julkisena teloitusmenetelmänä. Tämän vuoksi siihen tuskin oli mitään vakiintunutta suoritustapaa, erilaiset ristiinnaulitsemiset olivat vain osa teloitusmenetelmiä erilaisista lävistyksistä koukkuihin ripustamiseen ja roviolla polttamiseen.
Israelissa juutalaiset eivät jättäneet ruumiita ristille. Mooseksen lain mukaan ruumiit tuli haudata tai maa saastuisi.
Antiikin kulttuurit
Rooman kansalaisia ei yleensä ristiinnaulittu, paitsi vakavista rikoksista, kuten maanpetturuudesta – mukaan lukien myös sotilaskarkuruus – koska tapaa pidettiin häpeällisenä. Laajoja ristiinnaulitsemisia tehtiin Spartacuksen kapinan aikana, sisällissodan aikana ja Jerusalemin tuhon aikana. Konstantinus Suuri kielsi ristiinnaulitsemisen valtakautensa lopulla.
30th Anniversary
30th Anniversary on Remu & Hurriganesin albumi vuodelta 2001. Kyseessä on uudelleen kasatun Hurriganes-yhtyeen ensimmäinen albumi, joka sisältää vanhoja hittejä 2000-luvun versioina, cover-kappaleita sekä yhden uuden sävellyksen. Ainoastaan Remu Aaltonen on alkuperäinen Hurriganes-jäsen.
Koala
Koala eli pussikarhu (Phascolarctos cinereus) on australialainen puissa elävä pussieläin. Se on koalojen heimon ainoa jäljellä oleva laji. Koala syö ravinnokseen eukalyptusten lehtiä. Lehdet ovat kuitupitoisia, vähäravintoisia ja vaikeasti sulavia, joten koala nukkuu suurimman osan päivästä säästäen näin energiaa. Koalan tunnistaa helposti kookkaasta kuonostaan.
Nimeäminen
Koalan löytymisen jälkeen se kuvattiin vuonna 1808 vompattilajina. Ranskalainen eläintieteilijä ja anatomi Henri Marie Ducrotay de Blainville ehdotti 1816 koalan suvun nimeksi Phascolarctos, joka muodostuu kahdesta kreikan sanasta: phaskolos eli pussi ja arktos, joka tarkoittaa karhua. Vuotta myöhemmin Georg August Goldfuss käytti lajista kaksiosaista nimeä Lipurus cinereus, jossa ”cinereus” tarkoittaa tuhkanväristä. Tämän jälkeen suvun nimeksi ehdoteltiin myös nimiä Morodactylus ja Draximenus. Ranskalainen eläintieteilijä Anselme Gaëtan Desmarest ehdotti vuonna 1820 lajille nimeä Phascolarctos fuscus, René-Primevère Lesson vuonna 1827 nimeä Phascolarctos flindersii, vuosina 1825–1835 Frederick Griffith, Smith ja Pidgeon kannattivat nimeä Phascolarctos koala ja 1830 Burnett ehdotti nimeä Koala subiens. Lopulta nimeksi kuitenkin vakiintui de Blainvillen ehdottamasta suvun nimestä ja Goldfussin lajiosasta muodostunut Phascolarctos cinereus.
Alalajit
Koalan jakaminen alalajeihin on edelleen kiistanalaista. Luonnontieteilijät eivät ole päässeet yhteisymmärrykseen siitä onko alalajeja kaksi vai kolme, tai siitä onko niitä yleensä ottaen ainoatakaan. Kolme alalajia on nimetty ja ne ovat 1923 nimetty Phascolarctos cinereus adjustus, 1935 nimetty Phascolarctos cinereus victor sekä Phascolarctos cinereus cinereus. Edellä mainituista Phascolarctos cinereus adjustus -alalajiksi on luokiteltu Queenslandissa, koalan esiintymisalueen pohjoisimmassa osassa elävä populaatio. Phascolarctos cinereus victor -alalajiin on katsottu kuuluvan Victorian osavaltion populaatio ja Phascolarctos cinereus cinereus -alalajiin on katsottu kuuluvan Uuden Etelä-Walesin alueen populaatio. Alalajien eroja ovat aikuisten yksilöiden koko: eteläiset koalat ovat huomattavasti pohjoisia yksilöitä isompia, sekä koalan turkki: eteläisten koaloiden turkki on pohjoisia yksilöitä tiheämpää ja usein myös ruskeampaa.
Elintavat
Koala on pääsääntöisesti yöeläin. Koala kiipeää ja laskeutuu puista aina pää ylöspäin. Koala elää pääsääntöisesti puissa, mutta se saattaa välillä laskeutua maahan esimerkiksi siirtyessään puusta toiseen. Maassa liikkuessaan se kävelee liikuttaen vuorotellen vastakkaisten puolien etu- ja takajalkoja. Juostessa liikkuminen tapahtuu niin että molemmat etujalat ja molemmat takajalat käyvät maassa vuorotellen. Koalat osaavat uida, mutta se ei ole niiden yleinen liikkumatapa. Koala ui vain, mikäli yksilön elinalue sitä vaatii.
Lisääntyminen
Koalat saavuttavat sukukypsyytensä toisena elinvuonnaan. Urokset kuitenkin lisääntyvät ensimmäisen kerran neljävuotiaina tai myöhemmin, koska koalapopulaation hierarkia ei salli niiden pariutua aikaisemmin. Koaloiden lisääntymiskausi sijoittuu kevät- ja kesäkuukausille eli Australiassa noin syyskuusta maaliskuuhun. Naaraiden kiima kestää noin 35 päivää ja sillä voi lisääntymiskauden aikana olla useita kiimoja. Synnytyksiä on kauden aikana kuitenkin vain yksi. Naaras saa pääsääntöisesti yhden poikasen kerrallaan. Myös kaksoset ovat mahdollisia, mutta toinen niistä useimmiten menehtyy poikasten kasvaessa ja yhden poikasen viedessä emon pussista kaiken tilan.
Aataminsilta
thumb|Aataminsilta on särkkäjono Intian ja Sri Lankan välisessä salmessa. thumb|Aataminsilta Landsat-5 satelliittikuvassa (1988). Aataminsilta, (myös Ram Sethu) on kalkkikivestä muodostunut särkkäjono Sri Lankalle kuuluvan Mannarin saaren ja Intialle kuuluvan Rameswaramin saaren välillä. Britit nimesivät tämän hinduille pyhän paikan Adam’s Bridgeksi eli Aatamin sillaksi aikana, jolloin he pitivät Intiaa siirtomaanaan.
Matalikko on noin 30 kilometriä pitkä ja osin vedenpinnan yläpuolella. Syvimmilläänkin se on vain noin metrin syvä. Sen väitetään olleen kulkukelpoinen jalan vielä 1400-luvulla, kunnes vuoden 1480 pyörremyrsky katkaisi yhteyden. Merenkulun helpottamiseksi matalikkoa yritettiin syventää ruoppaamalla jo 1838, mutta väyliä ei saatu säilymään. Uusien 2000-luvun merenkulkuväylähankkeiden vastatoimena tälle hinduille pyhälle alueelle on käynnistetty myös suojeluhanke.
Artturi Aarre
Aarteen vanhemmat olivat räätäli Anton Fabian Fihlman ja Gustava Filander. Hän opiskeli Suomen Taideyhdistyksen piirustuskoulussa 1905-1908 ja teki myös opintomatkan Pietariin 1906. Aarre osallistui Suomen Taiteilijain näyttelyihin vuosina 1910, 1911, 1912, 1913 ja 1920. Hän maalasi maisemia, kaupunkilaiselämää, henkilömuotokuvia ja asetelmia ekspressionistiseen tyyliin. Aarre työskenteli myös mainos- ja koristemaalarina sekä kuvittajana ja toimi lisäksi taidekriitikkona. Aarre kuoli keuhkotautiin 35-vuotiaana syksyllä 1922.
Harmaat Satamat
Beleriandin haltiat, jotka päättivät jäädä Keski-Maahan Morgothin kanssa käydyn sodan jälkeen, perustivat Harmaat Satamat Toisen Ajan alussa. Myöhemmin haltiat käyttivät Harmaita Satamia lähteäkseen Keski-Maasta Valinoriin. Harmaat Satamat olivat osa Lindonia, Gil-galadin, Keski-Maan viimeisen Noldorin Korkean Kuninkaan, hallitsemaa kuningaskuntaa.
Clothilde
Clothilde (s. 22. helmikuuta 1948) on ranskalainen laulaja, joka oli aktiivisena lyhyen aikaa vuonna 1967. Hänen oikea nimensä on Élisabeth Beauvais. Hän on kirjailijan ja televisiotoimittaja Robert Beauvais’n ja näyttelijän Gisèle Parryn tytär.
Anamneesi
Anamneesi (kreikan kielen sanasta, anamnēsis) on termi, jota käytetään lääketieteessä, filosofiassa, psykoanalyysissä ja teologiassa. Anamneesi muodostuu sanoista ana ("ylös", "esiin") ja mimneskein ("palauttaa mieleen"). Sanan merkitys on siis muistaminen, tapahtuneen muisteleminen tai mieleen palauttaminen.
Lääketieteessä
Lääketieteessä anamneesi tarkoittaa esitietoja, joita potilas antaa esimerkiksi sairauden kulusta. Anamneesi on tärkeä diagnoosia tehtäessä. Anamneesi syntyy, kun esimerkiksi sairas ihminen kertoo ja antaa vastauksia parantajan tai lääkärin kysymykseen.
Rockin’ (Hurriganesin albumi)
Rockin’ (tai Rockin’ Hurriganes) on suomalaisen Hurriganes-yhtyeen marraskuussa 1982 julkaistu kymmenes albumi. Levyllä yhtye oli yleisesti siirtynyt melko kauas alkuperäisestä rock and roll -tyylistään. Albumi myi kultalevyyn oikeuttavan määrän.
Listasijoitukset
1982–1983
Abdulrahman Arif
Arif oli ammattisotilas ja tuki sotilasvallankaappausta, jolla hänen veljensä Abdulsalam Arif tuli valtaan vuonna 1963. Hänet nimitettiin pääesikunnan päälliköksi. Kun nuorempi Arif kuoli helikopterionnettomuudessa, Abdulrahman al-Bazzazista tuli virkaatekevä presidentti kolmeksi päiväksi. Sen jälkeen armeija päätti, että entisen presidentin isoveljen pitäisi seurata tätä virassa. Päätöksellä oli mahdollisesti Egyptin johtajan Gamal Abdel Nasserin tuki. Abdulrahman Arif valittiin presidentiksi 16. huhtikuuta 1966.
Juhani Aho (liikemies)
Ahosta tuli Rukakeskuksen hiihtokeskusyhtiön pääomistaja vuonna 1972.
Anógeia
Kunnan osat
Anógeian kunta muodostuu seuraavista kylä- ja kaupunkiyhdyskunnista ja asutuksista:
NHL 08
Omat pelaajat ja taktiikat
Yksi muutos moninpelissä on se, kuinka ihmispelaajien ohjaamat pelaajat erottuvat päiden päällä olevista värikkäistä kolmioista. Viime vuonna käytettiin pelaajien alla olevia rinkuloita.
Laura Voutilainen
Yksityiselämä
Laura Voutilainen on Yasmine Yamajakon täti.
Fernand Braudel
Historioitsija
Keskeiset käsitteet Braudelin Välimeri-kirjassa ovat siis ajan käsitteen kolme nopeutta (pitkä kesto, konjunktuuri ja tapahtuma (lyhyt kesto, courte durée)), kuin myös materiaalinen sivilisaatio. Braudelin kapitalismi-kirjassa (Civilisation matérielle, économie et capitalisme, XVe-XVIIIe siècle) keskeistä puolestaan on talouden käsitteen kolme aluetta tai kerrosta eli materiaalinen elämä (tai arki), markkinatalous ja kapitalismi. Nämä merkitsevät talouden hahmottamista historiallisena ja heterogeenisena ilmiönä, sen korostamista, että yhteiskunnassa voi samanaikaisesti toimia erilaisia talouden logiikoita, esimerkiksi vastikkeellisuus eli vaihdantatalous sekä vastikkeettomuus eli tuotteiden tai palvelusten luovuttaminen ilman korvausta. Suomessa verenluovutus toimii vastikkeettomasti ilman korvausta, toimien paremmin kuin korvauksellinen järjestelmä monissa muissa maissa. Verenluovutus on esimerkki lahjatalouden säilymisestä vaihdantatalouden rinnalla.
Näin siis Braudelin ja annalistien näkemysten mukaan arkipäivän (la vie quotidienne), jota Braudel nimittää myös materiaaliseksi sivilisaatioksi, havaitseminen elämän rutiineina, perinteinä, ikiaikaisina jatkuvuuksina, jotka toimivat pääasiassa markkinatalouden ulkopuolella, ilman vaihtoa, oli määritelmä jokapäiväiselle elämälle, erityisesti siltä kannalta, että se problematisoi markkinatalouden ja kapitalismin roolin ihmisten arjessa.
Jarl Sjöblom
Sjöblom työskenteli tehdas- ja meijerityöläisenä. Vuodesta 1971 hän toimi työnjohtajana Ekåsenin sairaalassa Tammisaaressa.
Raitalehvähevonen
Lisääntyminen
pienoiskuva|Raitalehvähevonen|alt= Naaras tuottaa 100–250 mätimunaa. Koiras kantaa munia pyrstönsä alapinnalla noin yhdeksän viikkoa, kunnes ne ovat valmiita kuoriutumaan. Kuoriutuminen kestää 24–48 tuntia, jonka aikana koiras auttaa poikasia kuoriutumaan heiluttamalla pyrstöään.
Oikeutta siivoojille
Oikeutta siivoojille Suomessa
Suomen Oikeutta siivoojille -ryhmä perustettiin syyskuussa 2007. Maaliskuussa 2008 Oikeutta siivoojille liike piti kokouksen jossa liikkeelle valittiin toimikunta. Samalla tehtiin siivoojien kahdeksankohtainen vaatimuslista, jossa vaaditaan parannusta palkkaukseen ja työoloihin. Kokouksessa päätettiin myös ottaa liikkeen viralliseksi nimeksi Suomen Oikeutta siivoojille.
Turkin kielet
Muut kielet
Perustuslain 42. artiklan mukaan turkkilaisissa kouluissa saa opettaa maan kansalaisille vain turkkia äidinkielenä. Tärkeimmät vähemmistökielet ovat pohjoiskurdi ja arabia. Turkin vahva asema on heikentänyt paikallisten vähemmistökielten asemaa. .
Abdul Rahim Hatef
Hän kuoli 19. elokuuta 2013 Alphen aan den Rijnissa, Alankomaissa.
Eric Bahne
Björn Eric Bahne (15. kesäkuuta 1895 Turku – 7. elokuuta 1972 Turku) oli suomalainen rehtori ja ruotsin kielellä kirjoittanut kirjailija. Bahne kuului kalterijääkäreihin.
Miguel Littin
Nicaraguassa kuvattu Alsino, poika joka tahtoi lentää (1981) oli myös Oscar-ehdokkaana ja palkittiin Moskovan elokuvajuhlilla. 1980-luvun alussa Littín muutti Espanjaan. Hän matkusti sieltä salaa sotilasjuntan Chileen tekemään dokumenttia maan oloista Augusto Pinochet’n valtakaudella. Siviilihallinnon palattua Littín asettui taas Chileen ja alkoi ohjata elokuvia siellä. Vuoden 2000 Tierra del Fuego perustuu tutkimusmatkailija Julius Popperin seikkailuihin. Dawson, Isla 10 kertoo sotilasjuntan aikaisista poliittisista vangeista.
Miinanraivaaja DR-10
Valmistus
ST-87 tilattiin John E. Matton and Sonsilta Choesista New Yorkista. Se valmistui 1943.
Forsfjorden
Vuonon päädyssä sijaitsee kolme järveä, Kringeldalsvatnet, Litlforsvatnet ja Ternnesvatnet, joiden vesi laskee tähän vuonoon.
Avaarilaiskielet
Avaarilaiskielet
Kelttiläinen risti
Alkuperä
Ristejä, joissa on ympyränkehä, on useammanlaisia, ja osa niistä on peräisin kristinuskoa edeltävältä ajalta. Niitä sanotaan usein "aurinkoristiksi". Niitä esiintyy muun muassa Siperian kalliopiirroksissa ja Pohjois-Euroopan rautakautisissa koruissa (eräs lähde väittää symbolin olleen norjalaisten muinaistarujen Odin-jumalan tunnusmerkki ) ja Pyreneillä sekä Iberian niemimaalla. Ei ole kuitenkaan todisteita, että niillä olisi jokin yhteys kristilliseen ristiin tai yhteistä alkuperääkään.
Irlantilainen tarina
Irlannissa on suosittu tarina, että kelttiläisen ristin toi maahan Pyhä Patrick aikana, jolloin hän käännytti pakanalliset irlantilaiset kristinuskoon. Arvellaan, että hän yhdisti kristinuskon ristisymbolin auringon symboliin saadakseen pakanauskontojen kannattajat ymmärtämään ristin merkityksen yhdistämällä ristin pakanalliseen aurinkojumalaan.
Poliittinen symboli
Kelttiläiset ristit on joskus liitetty myös sellaisiin poliittisiin liikkeisiin, jotka ajavat suurempaa riippumattomuutta kelttiläisille vähemmistöille, kuten bretagnelaisiin nationalisteihin.
Kansallinen liiga
Kansallinen liiga (vuosina 1974–2006 Naisten SM-sarja, vuosina 2007–2019 Naisten Liiga) on jalkapallon naisten korkein sarjataso Suomessa. Kansallisen Liigan visio on rakentaa modernia huippu-urheilua. Sarja tekee töitä arvojensa puolesta, joita ovat samanarvoisuus, rohkeus ja tahto menestyä.
I/JR 37 (talvisota)
IV Armeijakunnan reservinä 15.–16. joulukuuta 1939
16. lokakuuta Taisteluosasto Neito hyökkäsi kahdella pataljoonalla idästä Ruhtinaanmäkeen ja Mitroon keventääkseen Syskyjärven puolustuksen tilannetta. Taisteluosasto ei päässyt vihollisen kiivaan tulituksen vuoksi maantielle ja irtautui iltapäivällä taistelusta epäselväksi jääneen vetäytymiskäskyn seurauksena. Vihollisen painostuksen jatkuessa I/JR 37 siirrettiin 13. divisioonan käskystä Kytsinlammilta lähemmäksi etulinjaa Syskyjärven länsipään tasalle.
Rauha 13. maaliskuuta 1940
Pataljoona vetäytyi rauhansopimuksen mukaisesti IV armeijakunnan mukana uudelle valtakunnanrajalle alkaen 15. maaliskuuta klo 10 ja päättyen 25. maaliskuuta klo 20. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.
Titaanidioksidi
Valmistus
Kloridiprosessissa raakamateriaalit reagoivat kloorin kanssa 700–1 200 °C lämpötilassa, ja syntyy titaanitetrakloridia kun hiiltä on läsnä. Se tislataan muista klooriyhdisteistä ja sitten sitä poltetaan 900–1 400 °C lämpötilassa, jolloin muodostuu puhdasta TiO2:ta.
Hearthstone
Pelaaminen
Hearthstone on kahden pelaajan vuoroperusteinen korttipeli. Korttien kerääminen ja pakkojen rakentaminen niistä ovat yksi pelin perusosista. Kortteja pakkaan saa ostamalla booster-pakkoja  kullalla, jota saa esimerkiksi voittamalla pelejä, tai rahalla; peli rahoitetaan näillä mikrotransaktioilla. Täten rakennetuilla pakoilla pelataan yksittäisiä otteluita usein satunnaisia vastustajia vastaan.
Pelin kulku
Kummallakin pelaajalla on pelin alkaessa 30 elämäpistettä sekä pakkansa. Tavoitteena on saada vastustajan elämäpisteet nollaan korteillaan. Peli päättyy kun toisen pelaajan elämäpisteet loppuvat. Pelin on mahdollista päättyä myös tasapeliin, jos molempien pelaajien elämäpisteet loppuvat samalla vuorolla, mikä tosin on erittäin harvinaista.
Pelimuodot
Tavern Brawl on hassuttelupelimuoto, jonka säännöt vaihtuvat viikoittain. Peli avautuu keskiviikkoiltana ja kestää maanantaihin. Tässä pelimuodossa esimerkiksi korttien mana-hinta voi olla sekoitettu ja joka vuorolla muuttuva, tai kortin pelaamiseen tai minionin kuolemaan liittyy jonkin satunnainen loitsu tai efekti. Pääosin Tavern Brawlissa pelataan toista pelaajaa vastaan, mutta toisinaan pelaaja pelaa yksinään tai yhdessä tietokonevastustajaa vastaan. Useimmiten Tavern Brawlissa voi valita omat korttinsa, mutta toisinaan ne ovat joko ennalta annetut tai satunnaiset.
Tom Lundberg
Lundberg on toiminut pitkään eri aikakauslehdissä päätoimittajana. 1970-luvun keskivaiheilla hän toimi nimellä Tom Pyynönen Intro-lehden ja sen seuraajan Helpin päätoimittajana. 1980-luvun alussa hän perusti OK-nuortenlehden.
Brörup-interstadiaali
Brörup
Jää ulottui ehkä Osloon asti tai melko lähelle sitä. Jää oli vetäytynyt Herning-stadiaalista noin 200 km. Jäätä saattoi olla Suomen käsivarren Lapissa. Novaja Zemlja ja Sevarnaja Zemlja olivat saman jääkuvun alla, ja Huippuvuorten ja Frans Joosefin maan yllä oli suuret erilliset jäätiköt. Lämpimimmillään Brörup-kauden vuoden keskilämpötila oli 3–4 °C nykyistä alempi. Alankomaissa oli heinäkuun keskilämpötila 16 astetta, tammikuun keskilämpötila -9 astetta, ja siellä kasvoi metsää. Pohjois-Saksassa kulki tuolloin mäntymetsän ja leveälehtisten puiden raja. Siellä kasvoi koivua, mäntyä, kuusta ja lehtikuusta. Brörupia edeltänyt Amersfoort oli Alankomaissa heinäkuun keskilämpötilaltaan noin 15 °C.
Alussa Pohjanmaalla kasvoi avoimia koivumetsiä, seassa katajaa, ja suuri osa kasvillisuudesta oli saroja (Cyperaceae), heiniä (Poaceae) ja ruohoja. Lopulta mänty levisi Pohjanmaalle muutamaksi tuhanneksi vuodeksi, vaikka oli yhä nykyistä kylmempää. Mänty ja koivu olivat pääasialliset puut, kuusi ja leppä harvinaisia, ja nämä kasvoivat pääosin Pohjanmaan itäpuolella.
Paperiteollisuus
Suurimmat paperin tuottajamaat tuotantomäärän mukaan
Lähde:
Terje Langli
Terje Bjarte Langli (s. 3. helmikuuta 1965 Steinkjer, Norja) on norjalainen entinen maastohiihtäjä.
Elijärven kaivos
thumb|300px|Kemin kaivos nähtynä Kemin kaupungintalon katolta. Kemin kaivos on Outokumpu Oyj:n tytäryhtiön Outokumpu Chrome Oy:n omistama kaivos, joka sijaitsee Kemin kaupungin pohjoispuolella Keminmaan kunnan alueella Elijärvellä. Outokummun Kemin kaivos on ainoa kromikaivos EU:n alueella.
Kemin kaivoksen tehtävänä pitkässä tuotantoketjussa kromimalmista ruostumattomaksi teräkseksi on tuottaa kromimalmista tehtyjä kromirikasteita Torniossa sijaitsevan ferrokromitehtaan raaka-aineeksi ferrokromin valmistusta varten. Kromi tekee teräksen seosaineena Outokummun Tornion terästehtaalla valmistettavasta teräksestä ruostumatonta.
Malmio
Kemin kaivos on Euroopan unionin ainoa kromikaivos. Tällä hetkellä kaivoksessa louhitaan kromimalmia yli 2 miljoonaa tonnia vuodessa. Kaivoksen todetut malmivarat ovat noin 50 miljoonaa tonnia. Näiden lisäksi mineraalivarantojen määrä on noin 98 miljoonaa tonnia ja ne on arvioitu yhden kilometrin syvyyteen asti. Keskimäärin 40 metrin paksuinen esiintymä on lähes pystysuorassa ja on noin kilometrin pituinen. Malmin syvyysulottuvuus on avoin. Malmin kromioksidipitoisuus on 26 % ja kromi-rauta-suhde on 1,6. Geologian tutkimuskeskuksen tutkimusraportin mukaan kromimalmia sisältävä muodostuma jatkuu kahden–kolmen kilometrin, mahdollisesti jopa neljän kilometrin syvyyteen. .
Louhintamäärältään vuonna 1968 avattu Kemin kaivos kuuluu Suomen suurimpiin maanalaisiin kaivoksiin vuotuisella yli 2 miljoonan malmitonnin louhintamäärällään. Vuoden 2005 loppuun mennessä avolouhoksista oli nostettu yhteensä 31 miljoonaa tonnia kromimalmia. Vuonna 2003 avatusta maanalaisesta kaivoksesta on nostettu kromimalmia vuoden 2016 loppuun mennessä yli 17 miljoonaa tonnia.
Haji Mohammed Chamkani
Hän pääsi presidentin virkaan Babrak Karmalin erottua. Kuulumatta poliittiseen puolueeseen, heimojohtajan vaikutusvallan ja useiden suhteiden ansioista hänen valtansa ulottui Pakistaniin asti. Kuitenkin Mohammed Najibullah oli valtion todellinen hallitsija, sillä hän oli Afganistanin salaisen poliisin (KHAD) päällikkö ja Afganistanin kommunistisen puolueen pääsihteeri. Chamkanin toimikaudella Neuvostoliitto ilmoitti halukkuudestaan neuvotella ja poistaa osan joukoistaan Afganistanista. Hänen toimikautenaan maa sai myös uuden perustuslain.
Skyways
Yhtiöllä oli aikaisemmin yksityinen pääomistaja ja SAS 25 %:n vähemmistöosakkaana. Joulukuussa 2010 yhtiö ilmoitti, että sen uudeksi omistajaksi on tullut Manswell Enterprises -niminen yhtiö. Kysymyksessä on ukrainalaisen oligarkin Ihor Kolomoyskyin määräysvallassa oleva yhtiö, joka on rekisteröity Kyprokselle.
Adler-Skistadion
Kesämäkiennätyksen kehittyminen (naiset)
Naisten kesämäkiennätyksen 105,5 metriä ovat hypänneet Sara Takanashi ja Alexandra Pretorius.
Naisten kesämäkiennätyksen 75,5 metriä on hypännyt Lucile Morat.
Luettelo Ranskan hallitsijoista
Karolingien hallitsijasuku (751–987)
''Eudes Robert I ja Rudolf eivät kuuluneet karolingien sukuun  vaan olivat samaa sukua kuin tulevat kapetingit. Heidän edustamastaan sukulinjasta ajalta ennen Hugo Capetia käytetään nimitystä robertien-dynastia.''
Capetin hallitsijasuku (987–1328)
Luettelossa ei ole Hugo Magnusta Robert II:n vanhinta poikaa  eikä Filipiä  Ludvig VI:n vanhinta poikaa  koska he olivat yhteishallitsijoita isiensä kanssa.
Madagaskarinkeltakutoja
Madagaskarinkeltakutoja (Ploceus sakalava) on kutojien heimoon kuuluva varpuslintu.
The Amityville Horror (elokuva)
Juoni
Elokuva kertoo Lutzin perheestä, joka löytää ihastuttavan talon ja päättää muuttaa siihen. Vasta oston jälkeen he saavat kuulla, että talossa aiemmin asuneen perheen yksi pojista murhasi siellä julmasti koko perheensä. Pitkän pohdinnan jälkeen Lutzit päättävät kuitenkin muuttaa asumaan taloon. Kaikki alkaa hyvin, mutta pian talon synkkä menneisyys alkaa piinata sen uusia asukkaita.
Kántanos-Sélino
Kunnan osat
Vuoden 2011 kuntauudistuksesta lähtien Kántanos-Sélinon kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Johan Grøttumsbråten
Johan Grøttumsbråten (12. helmikuuta 1899 – 24. tammikuuta 1983) oli norjalainen maastohiihtäjä ja yhdistetyn hiihtäjä. Kummassakin lajissa hän oli 1920–1930-luvuilla maailman terävimmällä huipulla.
Aasiankultakutoja
Aasiankultakutoja (Ploceus hypoxanthus) on kutojien heimoon kuuluva varpuslintu.
Tyrannosauridae
Tyrannosauridae on sukupuuttoon kuollut heimo, johon kuului kookkaita petodinosauruksia, kuten muun muassa Tyrannosaurus. Tyrannosauridae-heimon jäsenet tunnistaa fossiileissa muun muassa pienten eturaajojen ja ison kallon perusteella. Heimoon kuuluvat jäsenet olivat Bagaraatan, Xinjiangovenator, Albertosaurus, Gorgosaurus, Alioramus, Daspletosaurus, Lythronax, Nanotyrannus, Tarbosaurus, Tyrannosaurus rex, Ablysodon ja Deinodon.
Kizljar
Kizljar (avaariksi ja, lezgiksi Къизляр, lakiksi ja tabasaraniksi Гъизлар) on kaupunki Kaukasiassa Dagestanin pohjoisosassa Venäjällä lähellä Tšetšenian rajaa. Kaupunki sijaitsee Terekjoen alajuoksun pohjoispuolella, eurooppateiden ja  varrella, noin 221 kilometriä maan pääkaupungista Mahatškalasta luoteeseen. Kaspianmerelle on runsaan 60 kilometrin matka.
Pikkutöyhtötiira
Esiintyminen
Pikkutöyhtötiirat elävät useina erillispopulaatioina Tyynellämerellä, Intian valtamerellä ja Afrikan pohjoisrannikolla. Siitä tunnetaan kolme alalajia, joista emigrata asuu Libyan saaristossa, bengalensis Punaisella merellä, Adeninlahdella ja Persianlahdella, sekä torresii Indonesiasta Australiaan. Lajin elinympäristön ala on 100 000–1 000 000 neliökilometriä ja maailman populaation koko on 180 000–210 000 yksilöä. Lajia ei ole tavattu Suomessa.
Lisääntyminen
Laji on sosiaalinen ja pesii yhdyskunnittain. Sen pesä on vain maakuoppa, johon naaras munii yhden tai kaksi munaa, hyvin harvoin kolme. Haudonta-aika on 21–26 päivää ja molemmat emot osallistuvat hautomiseen. Poikaset ovat pesäpakoisia ja jättävät pesän noin kahden päivän ikäisinä. Ne ovat lentokykyisiä 32–35 päivää vanhoina.
Ulrich Wehling
Wehling voitti yhdistetyssä nuorten Euroopan-mestaruuden vuonna 1971 ja seuraavana vuonna Sapporossa olympiakultaa ennätyksellisen nuorena, 19 vuoden ja 212 päivän ikäisenä. Falunin MM-hiihdoissa 1974 hän voitti kultaa huolimatta pitkän kilpailutauon aiheuttaneesta edellissyksyn loukkaantumisesta, ja Innsbruckissa 1976 hän voittaa toistamiseen olympiakultaa. Lahden MM-kilpailuissa 1978 hän saavutti pronssia oltuaan mäkiosuuden jälkeen vasta kahdeksantena mutta Lake Placidissa 1980 hän voitti kolmannen olympiakultansa.
Simo-Pekka Olli
thumb|250px|Simo-Pekka Olli juhlii Olympiakarsinnoissa 2008 Simo-Pekka Olli (s. 13. marraskuuta 1985) on suomalainen lentopalloilija, joka kaudella 2011–2012 pelaa Italian A2-liigassa Isernian riveissä. Varkauslähtöinen Olli on kotimaan liigan lisäksi pelannut vuosina 2005-2008 kolme kautta Italian A1- ja A2-liigassa, joista kaksi kautta Padovassa ja yhden Bergamossa. Kaudella 2011-12 Olli esiintyi Kreikan pääsarjassa. Vammat ovat ikävästi haitanneet Ollin peliuran edistymistä viime vuosina.
Verne Troyer
Ura
Vuonna 1993 Troyer työskenteli asiakaspalvelijana, kun hänen ystävänsä, joka oli Little People of America -järjestön johtaja kertoi elokuvatuottajien etsivän sijaisnäyttelijää vauvalle. Troyer sai kaksi päivää myöhemmin roolin elokuvasta Vauva vapaalla. Hän teki tämän jälkeen joitakin muitakin rooleja sijaisnäyttelijänä ja pukeutui usein eläinpukuihin. Elokuvassa Dunston – vallaton varas (1995) hän oli oranki ja elokuvassa Kaverini, mahtava Joe (1998) vauvagorilla. Muita Troyerin varhaisia elokuvia olivat Isäni on turbomies ja Pelkoa ja inhoa Las Vegasissa.
Bobby Rush
Rush kävi Rooseveltin yliopistoa, Illinoisin yliopistoa ja McCormickin teologista koulua (kaikki Chicagossa). Hän palveli Yhdysvaltain armeijassa vuodesta 1963 vuoteen 1968, ja oli Illinoisin mustien pantterien jäsen. Rush oli vakuutusasioista vastaava Chicagon kaupungintalolla ennen kongressiin pääsemistään. Vuonna 2000 Rush voitti vaaleissa vastustajansa Barack Obaman, joka myöhemmin valittiin senaattoriksi ja sittemmin presidentiksi.
Pitkähäntäkärppä
Pitkähäntäkärppä (Mustela frenata) on laajimmalle levinnyt kärppä-suvun eläin Uudella mantereella. Pitkähäntäkärppä on levinnyt Etelä-Kanadasta melkein koko Yhdysvaltojen läpi Meksikoon, Väli-Amerikkaan ja Etelä-Amerikan pohjoisiin osiin. Pitkähäntäkärpän asuinpiiri on yleensä aukealla tai puoliaukealla paikalla lähellä vettä.
Raskaus
Keskenmenolla eli spontaanilla abortilla tarkoitetaan raskauden tahatonta keskeytymistä ennen kuin sikiö on elinkelpoinen, ihmisillä ennen 22. raskausviikkoa. Sikiö painaa tällöin yleensä alle 500 grammaa. Viikon 22 jälkeen tapahtuva tai yli 500 grammaa painavan sikiön kuolemaa kutsutaan kohtukuolemaksi.
Raskausajan tutkimukset
Halutessaan äiti voi osallistua sikiöseulontatutkimuksiin. Ensimmäinen äidin seerumista mitattaviin merkkiaineisiin perustuva seulontatutkimus, toisen raskauskolmanneksen seerumiseula, tuli Suomessa käyttöön 1990-luvun alussa. Kehittyneissä maissa Downin syndrooma- eli 21-trisomiaseulonnassa on nykyään siirrytty tai ollaan siirtymässä ensimmäisen raskauskolmanneksen seerumitutkimukseen, jonka etuina ovat parempi tarkkuus ja varhaisempi tuloksen saaminen. Paras tällä hetkellä käyttöön soveltuva seulontatesti on yhdistetty sikiön seerumiseulonta ja niskaturvotuksen mittaus.
Nadia Comăneci
Yksityiselämä
Vuonna 1989 Comăneci loikkasi Yhdysvaltoihin ja sai maan kansalaisuuden vuonna 2001. Hän avioitui yhdysvaltalaisen voimistelun olympiavoittajan Bart Connerin kanssa entisessä presidentti Nicolae Ceaușescun palatsissa Bukarestissa ja häät televisioitiin Romaniaan. He saivat vuonna 2006 Dylan Paul Conner -nimisen poikalapsen. Bukarestin kaupunki nimitti Comănecin kunniakansalaiseksi 23. marraskuuta vuonna 1994.
Joseph Vacher
thumb|Joseph Vacher Le Petit Journalin kansikuvassa. Joseph Vacher (16. marraskuuta 1869 – 31. joulukuuta 1898) oli ranskalainen sarjamurhaaja.
Haulikko
Alkuperä
Haulikon alkuperä on takaaladattavien kiväärien kehitystyössä. 1830-luvulla saksalainen Johann Nicolaus von Dreyse kehitti sytysneulakiväärin, jonka iskurissa oleva piikki sytytti nallin. Nalli oli sijoitettu paperisen patruunan ruutitilan etuosaan ja iskurin piikki löi näin patruunan läpi. Syntyi tarve kehittää patruuna, joka sulkisi aseen lukon tiiviisti. Jean Samuel Pauly kokeili paperipatruunaa, jonka kannassa oli metallikiekko. Casimir Lefaucheux ratkaisi ongelman 1836 sijoittamalla nallin metallikiekkoon. Metallikiekossa oli piikki, johon iskuri löi sytyttäen nallin ruutitilassa. Benjamin Houllier paransi mekanismia edelleen 1847 ja kehitti kokometallisen patruunan. Lefaucheux suunnitteli kaksipiippuisen taittuvan aseen ampumaan tätä patruunaa. Ase esiteltiin Lontoon maailmannäyttelyssä Kristallipalatsissa 1851. Yleisemmin neulapatruunan syrjäytti aseissa aluksi reunasytytys ja sitten nykyinen nallityyppi 1860-luvulta alkaen.
Rakenne
pienoiskuva|280x280px|Winchester Model 12 pumppuhaulikko. pienoiskuva|280px|Yhdysvaltain armeijan käyttämä, Italialaisvalmisteinen Benelli M4 Super 90 [[Itselataava ase|itselataava taisteluhaulikko.]] Haulikon ulospäin näkyvät pääosat ovat piippu tai piippupari, sen alla oleva puinen tai keinoaineesta tehty tukki, liipaisin tai liipaisinpari, vipu haulikon taittamiseksi/viritystappi, lukonkehys ja perä. Piipun tai piippuparin yläpinnalla on tähtäinkisko ja jyvä.
Haulikossa on yksi tai kaksi liipaisinta. Rinnakkaispiippuinen haulikko on valmistamisen yksinkertaisuuden vuoksi usein kaksiliipaisiminen. Nykyaikaisessa päällekkäispiippuisessa on yksiliipaisinmekanismi jossa on piippujen laukaisujärjestyksen valitsin. Ammuttaessa toinen piippu menee automaattisesti valmiustilaan laukaisua varten.
Haulikon supistus ja osumakuvio
Tyypillisen metsästyshaulikon piippuparin supistukset ovat puoli- ja täyssuppea. Ajatuksena on ampua avarammalla supistuksella ensimmäinen laukaus ja tiukemmalla supistuksella toinen laukaus jo vähän kauempana olevaa riistaa kohti. Skeet-aseessa on hajottava supistus, esimerkiksi sylinteri, laajan peiton aikaansaamiseksi suhteellisen lyhyelle ampumaetäisyydelle. Peitteisessä maastossa, jossa pensaat ym. voivat rajoittaa ampuma-alaa, suuresta hajotuksesta voi myös olla hyötyä.
Useimmissa nykyaikaisissa haulikoissa osumakuvion kokoa voi säätää piippuun tai piippupariin kuuluvia supistajia vaihtamalla. Joidenkin valmistajien mallistoissa on myös rihlatulla piipulla varustettuja haulikoita. Nämä ovat yleensä tarkoitettuja sabot- täyteisammuksille esimerkiksi peurajahdeissa. Rihlapiippuisella haulikolla ei kannata ampua haulipatruunoita, sillä rihlat saattavat piipun läpi kulkevat haulit pyörivään liikkeeseen ja ehdittyään ulos piipun suusta hauliparvi leviää keskipakoisvoiman vaikutuksesta. Tuloksena on rengasmainen osumakuvio, jonka keskustassa on tuskin yhtään iskemiä.
Patruuna
Patruunan osat eli nalli, ruuti, välitulppa ja haulit on koottu tavallisesti pahvisen tai muovisen, messinkikantaisen hylsyn sisään. Poliisin käyttöön on myös tehty mellakkapatruunoita, joissa haulit ovat kumia.
Lyijyn myrkyllisyys ja vesilintujen mahdollisuus syödä hauleja ravintonsa mukana tai poimia niitä jauhinkiviksi ruuansulatukseensa ja näin saada lyijyä elimistöönsä on aiheuttanut tarpeen etsiä korvaavia materiaaleja erityisesti vesialueita varten. Tällaisia ovat esimerkiksi rauta/teräs, sinkki ja vismutti. Korvaavat materiaalit ovat usein ominaispainoltaan kevyempiä kuin lyijy, jolloin haulit eivät ole iskuteholtaan lyijyä vastaavia. Tätä on kompensoitu lisäämällä haulien lähtönopeutta sekä kasvattamalla haulien kokoa. Suurempi haulikoko taasen tarkoittaa pienempää määrää hauleja saman kokoisessa patruunassa eli pienempää haulitiheyttä ammuttaessa. Tätä on kompensoitu kasvattamalla patruunoiden kokoa haulimäärän kasvattamiseksi.
Muuta
pienoiskuva|Katkaistu haulikko Haulikon piipun lyhentäminen poistaa mahdollisen supistuksen ja voi lyhentää ampumamatkaa. Alle 25 cm piipun pituus alkaa lyhentää ampumamatkaa, yli sen ei juurikaan ole vaikutusta. Tämä siksi, että haulikon ruuti on nopeaa ruutia. Kuitenkin supistamaton haulikko antaa kovemmat lähtönopeudet, koska supistus vie nopeutta vaikka parantaa tehokasta matkaa. Yli 25 cm haulikon piipulla on siis kovempi lähtönopeus kuin normaalilla suppealla pitkällä piipulla varustetulla haulikolla. Tällainen katkaistu haulikko, jota on ehkä lyhennetty myös aseen tukkia muokkaamalla, on helposti kätkettävissä ja on edelleenkin jonkin verran rikollisten suosiossa myös helpon saatavuutensa ja halpuutensa vuoksi.
Kamuniak
Kamuniak oli Samburun luonnonsuojelualueella pohjoisessa Keniassa liikkunut naarasleijona joka tuli kuuluisaksi siitä että se "adoptoi" itselleen pienen antiloopin vasan jota se piti kuin omaa pentuaan. Varsinaisia omia pentuja tällä leijonalla ei ollut eikä myöskään omaa laumaa. Kamuniak seurasi vasaa kaikkialle ja puolusti sitä muilta leijonilta ja pedoilta.
Lopulta yli kahden viikon yhdessäolon jälkeen vasa päätyi erään urosleijonan syömäksi. Noin kuukautta myöhemmin Kamuniak kuitenkin otti itselleen toisen vasan ja vuoden aikana tämä leijona hoiti yhteensä viittä eri antiloopin vasaa. Jälkimmäiset vasat Kaminuak päästi imemään laumassa. Kamuniak nähtiin viimeksi helmikuussa 2003 eikä sitä sen jälkeen ole etsinnöistä huolimatta löydetty.
Nettonykyarvo
Nettonykyarvo (NPV, ) on toiminnan kannattavuuden mittari. Se on tulo- ja menovirtojen nykyarvojen erotus:"NPV = PV(tulovirta) - PV(menovirta)"Kun nettonykyarvo on käytetyllä laskentakorolla positiivinen, tulovirta on korotkin huomioiden menovirtaa arvokkaampi. Investointi on silloin kannattava.
Ahmedabad
Gujaratin osavaltion synnyttyä vuonna 1960 Ahmedabadista tuli sen poliittinen ja taloudellinen pääkaupunki. Aikoinaan bungaloweistaan ja pölyisistä kaduistaan tunnetussa kaupungissa on käynnissä rakennus- ja väestöbuumi. Koulutuksen, ohjelmistotekniikan ja tieteen nousevana keskuksena Ahmedabad on onnistunut säilyttämään asemansa Gujaratin ja osin myös Länsi-Intian kulttuurin ja talouden sydämenä. Vuodesta 2000 kaupunkikuvaa ovat muuttaneet uudet pilvenpiirtäjät, ostoskeskukset ja elokuvateatterit. Tätä kehitystä ovat kuitenkin siivittäneet luonnonkatastrofit, poliittinen epätasapaino ja väkivaltaisuudet.
Formula 3000 Belgian Grand Prix 2002
Formula 3000 Belgian Grand Prix 2002 oli Formula 3000 -kauden 2002 11. osakilpailu, joka ajettiin 31. elokuuta Circuit de Spa-Francorchamps’n moottoriradalla Belgiassa. Kilpailu ajettiin Formula 1:sten Belgian GP:n ohessa.
Bourne (joki Wiltshiressä)
Bourne on Avonin sivujoki Englannissa Wiltshiren kreivikunnassa. Bournen alkulähde on lähellä Burbagen kylää. Joki virtaa Collingbourne Kingstonin, Collingbourne Ducisin, Tidworthin, Shiptonin, Newton Tonyn, Allingtonin, Boscomben, Idmistonin, Portonin, Winterbourne Gunnerin, Winterbourne Dauntseyn ja Winterbourne Earlsin kylien halki ennen kuin se yhtyy Avoniin lähellä Salisburya.
Laurence Cummings
Cummings tunnetaan Händel-auktoriteettina. Hänestä tuli London Handel Festivalin musiikillinen johtaja vuonna 1999 ja Internationale Händel-Festspiele Göttingenin taiteellinen johtaja 2012. Vuoteen 2012 Cummings oli historiallisen esityksen johtaja Royal Academy of Musicissa, ja sittemmin hän on toiminut siellä historiallisen esityksen William Crotch -professorina.
Köyhyysraja
Köyhyysraja kuvaa tulotasoa, jonka alapuolella olevalla henkilöllä ei ole varaa hankkia välttämättömiä hyödykkeitä siedettävän elintason ylläpitämiseksi. Siitä, mihin köyhyysraja pitäisi asettaa, on käyty laajaa keskustelua, ja käytännössä eri maat käyttävät eri köyhyysrajoja.
Fred Børre Lundberg
Fred Børre Lundberg (s. 25. joulukuuta 1969 Bardu) on entinen norjalainen yhdistetyn urheilija. Hänen uransa parhaat vuodet ajoittuivat 1990-luvulle, jolloin hän oli maailman terävimmällä huipulla.
Ubikinoni
Isoprenoidiketjun pituus vaihtelee eliölajeittain, mutta ihmisillä yleisin on kymmenen isopreenin ubikinoni. Ihmiset ja kaikki eläimet tuottavat ubikinonia tai sen isopreenijohdannaisia. Nämä toimivat eläimillä hapetus-pelkistysreaktioiden kautta osana energian eli ATP:n tuottoa elektroninsiirtoketjussa ja kinolimuodossa solujen lipidikalvoja härskiintymiseltä suojaavana hapettumisenestoaineena. Ihmisillä kehon ubikinonituotto on normaalisti riittävää, mutta ubikinonin synnynnäinen puutos aiheuttaa vakavia sairauksia.
Kemia
Ubikinoli liukenee 20 °C:ssa dodekaaniin (65 g/l), kloroformiin (277 g/l), bentseeniin (208 g/l), asetoniin (64 g/l) ja etanoliin (17 g/l) ja on liukenematon veteen, 1,4-butaanidioliin ja formamidiin.
Lisäravinteena
Ubikinonia on myös ruuissa. Sitä on lähinnä lihoissa ja eritoten eläinten elimissä, kuten sikojen ja kanojen sydämissä, joissa sitä on noin 15 mg/100 g. Sen pitoisuudet ruuissa eivät ole ihmisten kannalta merkittäviä ja vasta noin 100 mg päivittäiset annokset ubikinonia lisäävät veren ubikinonipitoisuuksia huomattavasti. Nieltynä ubikinonin hyötyosuus on pieni ja voi vaihdella valmisteittain. Pienempiin kerta-annoksiin jaetut vuorokausiannokset imeytyvät tehokkaammin kuin kerran vuorokaudessa otetut suuret kerta-annokset.
Kumu (taidemuseo)
Aukiolo ja pääsy
Museo on auki kesäisin toukokuusta syyskuuhun, tiistai-sunnuntai kello 11.00–18.00 sekä talviaikaan lokakuusta huhtikuuhun keskiviikko-sunnuntai 11.00–18.00.
Museorakennus ja avajaiset
Rakentaminen käynnistyi rahoitusongelmien vuoksi vasta vuonna 2002, ja rakennustyöt tulivat maksamaan noin 50 miljoonaa euroa. Rakennusprojekti oli eräs suurimmista koskaan Virossa järjestetyistä. Taidemuseo on verhoiltu Saarenmaan, Haapsalun ja Lasnamäen kalkkikivellä, hapotetulla lasilla ja kuparilevyillä. Museon koko lattia-ala on yli 20 000 neliömetriä, josta näyttelysalien osuus on 5 000 neliömetriä.
Mikko Kosonen (muusikko)
Ura
Kosonen tunnetaan intohimoisena ruokaharrastajana. Hän toimi uutena vakiotuomarina Top Chef Suomi -televisiokilpailun kolmannella tuotantokaudella keväällä 2013.
Made by Choice
Made by Choice on suomalainen vuonna 2015 perustettu huonekaluyritys, joka suunnittelee, valmistaa ja myy moderneja puusta valmistettuja designhuonekaluja. Yrityksen suunnittelemat huonekalut valmistetaan sen omalla tehtaalla, joka sijaitsee Halikossa, Salossa.
Made by Choice saa innoituksensa huonekaluihinsa pohjoismaisesta onnellisuudesta. Eettisesti kestävien arvojen ja tuotantotapojen lisäksi onnellisuus tarkoittaa Made by Choicelle elämästä, luovuudesta ja laadukkaasta muotoilusta nauttimista.
Töyhtömerimetso
Lisääntyminen
Töyhtömerimetsot asuvat yhdyskunnissa, joissa on neljästä sataanviiteenkymmeneen paria, usein muiden merilintujen seurassa. Pesä on rakennettu risuista, luista ja levistä ja se voi sijaita maassa, kalliolla, merimerkissä, puussa tai pensaassa. Naaras munii yhdestä viiteen munaa, tavallisesti kaksi tai kolme. Haudonta-aika on noin 23 päivää ja poikaset jättävät pesän 35 päivän ikäisinä.
The Cleansing
The Cleansing -EP julkaistiin niin sanotusti maistiaisena vuotta myöhemmin seuranneesta debyyttialbumista Under the Northern Sky, jolta EP:llä on myös mukana suoraviivainen ja tarttuvia kertosäkeitä sisältävä kappale "The Cleansing". A. Särkioja on kertonut keksineensä kappaleen psyykkistä puhdistautumista käsittelevän teeman saunassa, mistä on perujaan aloitussäe "Out from the darkened night, into the burning hot cleansing steam." Kappaleet "Until" ja "Prophet" ovat uudelleensovitettuja versioita Reflections of Doom -demokasetin kappaleista. Demon doom metal -elementit on vaihdettu yhtyeen modernimpaan, nopeaan ja melodiseen ilmaisuun. "Icebound" oli äänitetty myös debyyttialbumia varten, mutta tuottajan ja yhtyeen päätöksellä jätettiin lopulta pois ja julkaistiin EP:llä. "Iceboundin" idean A. Särkioja kertoo tulleen ajatuksesta kapeista ja sulkeutuneista mielistä sekä rajusta lähellä kuolemaa olleesta kokemuksesta, joka tarvitaan havahduttamaan nukkuva mieli näkemään tilanteensa.
Wilhelm Maybach
thumb|Wilhelm Maybachin ja [[Gottlieb Daimlerin ensimmäinen moottoripyörä.]]
Nuoruusvuodet ja uran alku (1846–1869)
Wilhelmin jäätyä orvoksi, hänen sukulaisensa järjestivät Wilhelmille opiskelupaikan, lähellä Stuttgartia sijaitsevan Reutlingenin kaupungin alueella toimineen hyväntekeväisyysjärjestön huomasta. Järjestön perustaja ja johtaja Gustav Werner pani merkille Maybachin tekniset taipumukset ja vaikutti nuoren Wilhelmin urakehitykseen ja suuntautumiseen, ohjaamalla hänet järjestön teknisen työn opintolinjalle. Vuonna 1861, viidentoista vuoden ikäisenä, Maybach oli päättänyt suuntautua teollisen muotoilun alalle ja otti lisätunteja fysiikassa ja matematiikassa, Reutlingenin kaupungin julkisessa yläkoulussa.
Kaappikello-moottori (1885)
Maybach ja Daimler kehittivät moottorilleen monia uusia käyttösovelluksia. Vuonna 1887 moottori asennettiin 4,5-metrisen "Neckar"-veneen voimanlähteeksi. Jokivene saavutti sen avulla 6 solmun nopeuden. Venemoottorit tulisivatkin olemaan Daimler-Motoren-Gesellschaftin päätuote aina 1900-luvun ensimmäiselle vuosikymmenelle. Moottorin valmistusoikeuksia myytiin Ranskaan ja Britanniaan. He myös asensivat moottorin saksalaisen ilmailun pioneerin, Fiedrich Wölfertin ihmisvoimalla toimivaan ilma-alukseen. Maailman ensimmäinen moottoroitu lento tapahtui Seelbergissä, elokuun 10. päivänä vuonna 1888. Lennon pituus oli kymmenen kilometriä.